Temeljem odredbi članka 6. st. 1. Zakona o zakupu i kupoprodaji poslovnog prostora (NN 125/11, 64/15, 112/18) i članka 30. st. 1. toč. 18. Statuta „Thalassotherapije“-Specijalne bolnice za medicinsku rehabilitaciju bolesti srca, pluća i reumatizma, Opatija, (u daljnjem tekstu: Bolnica), Upravno vijeće Bolnice je na 37. sjednici od 17. prosinca 2020. godine donijelo

ODLUKU

O ZAKUPU DIJELA PROSTORA U THALASSO WELLNESS CENTRU

ZA POTREBE OBAVLJANJA FRIZERSKIH USLUGA

Članak 1.

Daje se u zakup dio prostora u Thalasso Wellness centru za potrebe obavljanja frizerskih usluga.

Članak 2.

Sukladno čl. 6. st. 2. Ugovora o davanju prava korištenja nekretnina u vlasništvu Primorsko-goranske županije (Broj:01-157/2013 od 19. veljače 2013. godine), te Odluke Osnivača o davanju suglasnosti za davanje u zakup dijela prostora u Thalasso Wellness centru za potrebe obavljanja frizerskih usluga (KLASA:022-04/15-01/47, URBROJ:2170/1-01-01/6-15-9 od 28. prosinca 2015. godine) javno će se objaviti natječaj za davanje u zakup:

-dio prostora u Thalasso Wellness centru:

-rok zakupa 5 godina,

-ukupna površina prostora je 10m2,

-iznos početne mjesečne zakupnine:600,00kn,

-ostali elementi uredit će se i normirati prema odredbama Ugovora o zakupu.

Članak 3.

Ovlašćuje se ravnatelj Bolnice da sukladno statutarnim ovlaštenjima po donošenju odluke poduzima daljnje radnje radi objave javnog natječaja i zaključivanja ugovora o zakupu u skladu sa dobrim poslovnim običajima i pažnjom dobrog privrednika sukladno pozitivnim zakonskim propisima.

Članak 4.

Ova odluka stupa na snagu danom donošenja.

Broj:01-000-00/20/777.

U Opatiji, 17. prosinca 2020. godine

PREDSJEDNICA

UPRAVNOG VIJEĆA

Prof.dr.sc. Romana Jerković, dr.med.